Συζήτηση:Ανδρέας Βέμπος/Πρόταση διαγραφής

message: *  με μόνο σημαντικό σημείο ότι ήταν αδερφός της Σοφίας Βέμπο, εγκυκλοπαιδικότητα δεν μπορεί να τεκμηριωθεί  Δώρα Σ. 18:12, 19 Μαΐου 2022 (UTC)
replies: text: Διάβασα το άρθρο με την εγκυκλοπαιδικότητα της wikipedia

text: Ναι, αδελφός της Σοφίας Βέμπο και φυσικά μια σκιά του μεγέθους της Σοφίας Βέμπο εύκολα καλύπτει λιγότερο διάσημους ανθρώπους οπως ο Ανδρέας Βέμπος.

text: Υποθέτω πως αυτός που πρότεινε την σελίδα για διαγραφή δεν έχει ασχοληθεί με τον κόσμο του θεάτρου της Ελλάδος σε βάθος και γι αυτό δεν έχει ακουστά για αυτόν.

text: Ο Ανδρέας Βέμπος ίδρυσε (μαζί με τα αδέλφια του) το Θέατρο Βέμπο (1953) το οποίο και οικοδόμησε στο ενοικιασμένο επί 36ετία+ οικόπεδο επί της οδού Καρόλου 18.

text: Συνεπιχειρούσε και στο θέατρο Αθηνών που τον πρώτο λόγο στην διαχείριση εκεί είχε ο αδελφός του Τζώρτζης, καθώς έτσι είχαν κατανείμει  τις αρμοδιότητες. Μετά τον θάνατο του αδελφού του Τζώρτζη το 1969, ανέλαβε αυτός και έτρεχε το θέατρο Αθηνών με τους συνεργάτες του, μέχρι λίγο πριν τον θάνατό του το 1989 χωρίς να επιθυμεί να εμφανίζεται ιδιαίτερα προς τα έξω.

text: Διοργάνωσε και συμμετείχε στην επί διετία περιοδεία της Σοφίας Βέμπο σε όλες τις Ελληνικές παροικίες στην Αφρική από την Αϊγυπτο μέχρι και το Κέιπ τάουν στηρίζοντας την γνωριμία της Βέμπο στον απόδημο Ελληνισμό.

text: Στο θέατρο Βέμπο υπό την δική του "θητεία" και με συνέταιρο τον Β.Λιβαδά για παραπάνω από 40 χρόνια έπαιξαν νέοι και άσημοι που και αναδείχθηκαν στους σημερινούς πρωταγωνιστές της θεατρικής μας κοινωνίας (Από τον Φασουλή την Παναγιωτοπούλου, την Κρούσκα, τον Ευριπιώτη, τον Λαζόπουλο τον Καπετάνιο και τόσους άλλους μέχρι ήδη αναγνωρισμένους καλλιτέχνες όπως ο Βοσκόπουλος, ο Μαρίνος, αργότερα ο Λαζόπουλος, κλπ.

text: Εκτός του επιχειρηματικού του ρόλου στην θεατρική ζωή του τόπου μας, έχει υπάρξει και διακεκριμένος αγωνιστής στον δεύτερο παγκόσμιο πόλεμο όπου έκανε την 11ετή θητεία του ως στρατεύσιμος (υποχρεωτική θητεία 1939-1950), μέλος της British Intelligence των συμμάχων, έχει συμετάσχει σε πολλαπλές επιτυχείς επιχειρήσεις αντικατασκοπείας κατά του άξονα και αυτό τεκμηριώνεται με τις πολλαπλές παρασημοφορήσεις του τόσο από τους Εγγλέχζους όσο και από το Ελληνικό κράτος καθώς προσφάτως (πριν μερικά χρόνια εκδόθηκε το βιβλίο) μημονεύεται με το ψευδώνυμο κάτω από το οποίο επιχειρούσε και στα απομνημονεύματα Βρεττανού πρώην στρατιωτικού αξιωματούχου του οποίου το ονοματεπώνυμο μου διαφεύγει αυτή τη στιγμή αλλά μπορώ να το βρω και να το συμπληρώσω στην συζήτηση αυτή αν χρειάζεται.

text: Σημειωτέον πως ήταν το μοναδικό μέλος της αντικατασκοπείας που έμεινε ζωντανός και οργάνωσε την αντίσταση στα Δωδεκάνησα από την τοποθέτησή του εκεί μέχρι την απελευθέρωσή τους (εξ ου και οι παρασημοφορήσεις) όλοι οι προηγούμενοι από αυτόν σκοτώθηκαν και μάλιστα οι Γερμανοί είχαν μάθει ότι είχε πάει για τον σκοπό αυτό αλλά δεν μπόρεσαν να τον ανακαλύψουν που κρυβόταν.

text: Αν χρειάζεστε και άλλη τεκμηρίωση για το αν ο Ανδρέας Βέμπος αηιώνει αναφοράς σε μια εγκυκλοπαίδεια ζητήστε μου.

text: Ευχαριστώ. Nvembos (συζήτηση) 19:15, 19 Μαΐου 2022 (UTC)
replies: text: :θεατρικός επιχειρηματίας, όπως εκατοντάδες άλλοι, και στρατιώτης (άριστος κα παρασημοφορημένος) κατά το Β' Παγκόσμιο Πόλεμο όπως χιλιάδες άλλοι.

text: :και όλα αυτά που ισχυρίζεστε χωρίς να μας φέρετε ούτε καν την πηγή που τα λέει αυτά. Δεν τεκμηριώνετε έτσι η εγκυκλοπαιδικότητα  Δώρα Σ. 19:43, 19 Μαΐου 2022 (UTC)

text: :@Nvembos  Μάλλον δεν έχετε κατανοήσει μερικά πράγματα. Οι πληροφορίες που περιλαμβάνονται σε ένα λήμμα πρέπει να προέρχονται από αξιόπιστες δημοσιευμένες δευτερογενείς πηγές. Τη Βικιπαίδεια δεν την ενδιαφέρει αν αυτά που ισχυρίζεστε είναι αλήθεια, αλλά αν επαληθεύονται από πηγές όπως οι προαναφερόμενες. Το ότι εσείς γνωρίζετε -ως φαίνεται- πράγματα από πρώτο χέρι -αν κρίνω κι από το όνομα χρήστη σας είστε συγγενής ή απόγονος- δεν έχει καμιά απολύτως θετική σημασία για τη Βικιαπίδεια. Το αντίθετο θα έλεγα, μάλλον υποδεικνύει σύγκρουση κινήτρων και πρωτότυπη έρευνα. Αν δεν υπάρχουν κατάλληλες πηγές, τότε δεν μπορεί να υπάρξει και λήμμα στη ΒΠ, διότι δεν υπάρχει εγκυκλοπαιδικότητα. Ο βιογραφούμενος μπορεί να ήταν αξιολογότατο άτομο, να είχε συνεισφορά στο χώρο δραστηριοποίησής του κλπ κλπ, αλλά αν όλα αυτά δεν αναφέρονται σε αξιόπιστες δευτερογενείς πηγές, τότε δεν έχουν σημασία για τη Βικιπαίδεια, σύμφωνα με την πολιτική της. Η Βικιπαίδεια δεν είναι τόπος μνήμης ή χώρος απότισης φόρου τιμής σε "λησμονημένες" προσωπικότητες ή οικεία πρόσωπα των συντακτών : "δεν είναι το κατάλληλο μέρος για να τιμήσετε εκλιπόντες φίλους, συγγενείς, γνωστούς ή άλλους". ǁǁ ǁ Chalk19 (συζήτηση) 20:48, 19 Μαΐου 2022 (UTC)
|}
thread_title:  [[Ανδρέας Βέμπος]]